smcproject/ml-wiki-sentences huggingface dataset:
പ്രോക്രിസിന്റെ വേട്ടനായയാണ് എന്നൊരു കഥയുമുണ്ട്.
അറോറ സെഫാലസിനു നൽകിയതാണ് എന്നതാണ് മറ്റൊരു കഥ.
എന്തായാലും ഇതിന്റെ വേഗതയുടെ പ്രശസ്തിയിൽ സന്തുഷ്ടനായ സ്യൂസ് അതിനെ ആകാശത്തിലേക്കുയർത്തി.
ഒറിയോണിന്റ വേട്ടനായ്ക്കളിൽ ഒന്നായും ഇതിനെ പരിഗണിക്കുന്നുണ്ട്.
ലിപ്പസ് എന്ന മുയലിനെ വേട്ടയാടുന്നതിനും കാളയുമായുള്ള പോരിൽ ഒറിയോണിനെ സഹായിക്കുന്നതും കാനിസ് മേജർ എന്ന ഈ വേട്ടനായ ആണ്.
ഗ്രീക്ക് കവികളായ അരാറ്റസ് , ഹോമർ , ഹെസ്യോഡ് എന്നിവർ ഈ സങ്കല്പമാണ് പിന്തുടരുന്നത്.
പ്രാചീന ഗ്രീക്കുകാർ ഒരു വേട്ടനായയെ കുറിച്ചു മാത്രമേ പരാമർശിച്ചിരുന്നുള്ളു.
എന്നാൽ പ്രാചീന റോമക്കാർ കാനിസ് മൈനർ എന്ന മറ്റൊരു നായയെ കുറിച്ചും പറയുന്നുണ്ട്.
റോമൻ ഇതിഹാസങ്ങളിൽ ഇത് യൂറോപ്പയുടെ കാവൽ നായയാണ്.
എങ്കിലും ജൂപ്പിറ്റർ യൂറോപ്പയെ തട്ടിക്കൊണ്ടു പോകുന്നത് തടയാൻ ഇതിനായില്ല.
മദ്ധ്യകാല അറേബ്യൻ ജ്യോതിഃശാസ്ത്രത്തിൽ മഹാനായ നായ എന്ന അർത്ഥത്തിൽ അൽ-കൽബ് അൽ-അക്ബർ എന്നാണ് വിളിച്ചിരുന്നത്.
ഇത് പകർത്തിയെഴുതിയെഴുതി 17-ാം നൂറ്റാണ്ടിലെ എഡ്മണ്ട് ചിൽമീഡിന്റെ പുസ്തകത്തിലെത്തിയപ്പോഴേക്കും അൽകലെബ് അലാക്ബർ എന്നായി മാറി.
അൽ-ബയ്റൂനി എന്ന അറബി പണ്ഡിതൻ ഇതിനെ കൽബ് അൽ-ജബ്ബാർ എന്നാണ് വിളിച്ചത്.
ഭീമന്റെ നായ എന്നാണ് ഈ വാക്കിന് അർത്ഥം.
ചൈനയിൽ ബൃഹച്ഛ്വാനം നാല് ഖഗോളസൂചകങ്ങളിൽ ഒന്നായ സിന്ദൂരപ്പക്ഷി (Vermilion Bird) എന്ന ഗണത്തിന്റെ ഭാഗമാണ്.
ന്യൂ കാനിസ് മെജോറിസ്, ബീറ്റ കാനിസ് മെജോറിസ്, ക്സൈ 1 കാനിസ് മെജോറിസ്, ക്സൈ 2 കാനിസ് മെജോറിസ് എന്നീ നക്ഷത്രങ്ങളും മുയൽ നക്ഷത്രരാശിയിലെ ചില നക്ഷത്രങ്ങളും ചേർന്നുള്ള വൃത്തരൂപത്തെ പട്ടാളച്ചന്ത എന്നു വിളിക്കുന്നു.
പ്രത്യേകതകൾ എഡിഇ 1632-33ൽ നിർമ്മിച്ച മനുച്ചിർ ഗ്ലോബിൽ ചിത്രീകരിച്ച ബൃഹച്ഛ്വാനം
ദക്ഷിണഖഗോളത്തിലെ പ്രധാനപ്പെട്ട ഒരു ഗണമാണ് ബൃഹച്ഛ്വാനം.
ഇതിന്റെ വടക്കു ഭാഗത്ത് ഏകശൃംഗാശ്വം , കിഴക്കുഭാഗത്ത് അമരം , തെക്കുപടിഞ്ഞാറു ഭാഗത്ത് കപോതം (നക്ഷത്രരാശി)കപോതം , പടിഞ്ഞാറ് മുയൽ എന്നീ രാശികൾ അതിരിടുന്നു.
1922ൽ അന്താരാഷ്ട്ര ജ്യോതിശാസ്ത്ര സംഘടന "CMa" എന്ന ചുരുക്കപ്പേര് അംഗീകരിച്ചു.
1930ൽ യൂജീൻ ഡെൽപോർട്ട് ഔദ്യോഗിക അതിരുകൾ നിർണ്ണയിച്ചു.
ഖഗോളരേഖാംശം 06മ.
12.5മി.
നും 07മ.
27.5മിനും ഇടയിലും അവനമനം −11.03°, −33.25° എന്നിവിക്ക് ഇടയിലും സ്ഥിതിചെയ്യുന്നു.
380 ഡിഗ്രി ആകാശപ്രദേശത്ത് ഇത് വ്യാപിച്ചു കിടക്കുന്നു.
88 നക്ഷത്രരാശികളിൽ വലിപ്പം കൊണ്ട് 43-ാം സ്ഥാനമാണ് ഇതിനുള്ളത്.
തിളക്കമുള്ള കുറെ നക്ഷത്രങ്ങളുള്ള ഒരു ഗണമാണ് ബൃഹച്ഛ്വാനം.
രാത്രിയിലെ ആകാശത്തിൽ ഏറ്റവും തിളക്കത്തിൽ കാണുന്ന സിറിയസ് ഈ ഗണത്തിലെ ഒരു അംഗമാണ്.
കാന്തിമാനം 2നു മുകളിലുള്ള മൂന്നു നക്ഷത്രങ്ങൾ കൂടി ഈ ഗണത്തിലുണ്ട്.
47 ലക്ഷം വർഷങ്ങൾക്കു മുമ്പ് അധാര എന്ന നക്ഷത്രത്തിന്റെ കാന്തിമാനം -3.99 ആയിരുന്നു എന്നും 44,20,000 വർഷങ്ങൾക്കു മുമ്പ് മിർസാം എന്ന നക്ഷത്രത്തിന്റെ കാന്തിമാനം -3.65 ആയിരുന്നു എന്നും 28,70.000 വർഷങ്ങൾക്കു മുമ്പ് എൻ ആർ കാനിസ് മെജോറിസ് എന്ന നക്ഷത്രത്തിന്റെ കാന്തിമാനം -0.88 ആയിരുന്നു എന്നും കണക്കാക്കിയിട്ടുണ്ട്.
നഗ്നനേത്രങ്ങൾ കൊണ്ട് ആകാശത്തി കാണാൻ കഴിയുന്ന ബൃഹച്ഛ്വാനം
പ്രസിദ്ധ ജർമ്മൻ യുറാനോഗ്രാഫറായ ജൊഹാൻ ബേയർ ഈ ഗണത്തിലെ പ്രധാന നക്ഷത്രങ്ങൾക്ക് ആൽഫ മുതൽ ഒമിക്രോൺ വരെയുള്ള പേരുകൾ നൽകി.
ബെയറുടെ നാട്ടുകരൻ കൂടിയായ ജൊഹാൻ എലർട്ട് ബോഡ് പിന്നീട് സിഗ്മ, ടൗ, ഒമേഗ എന്നിവ കൂടി ചേർത്തു.
ഫ്രെഞ്ച് ജ്യോതിശാസ്ത്രജ്ഞനായ നികൊളാസ് ലൂയി ദെ ലകലൈൽ a മുതൽ k വരെയും കൂട്ടിച്ചേർത്തു.
ജോൺ ഫ്ലാംസ്റ്റീഡ് 31 വരെയുള്ള നമ്പറുകൾ ചേർത്ത് നക്ഷത്രങ്ങൾക്ക് പേരു നൽകി.
ലകലൈൽ ഡെൽറ്റ കൊളുംബേ എന്ന പേരു നൽകിയ നക്ഷത്രിനാണ് ഫ്ലാംസ്റ്റീഡ് 3 കാനിസ് മെജോറിസ് എന്ന പേരു നൽകിയത്.
ഫ്ലാംസ്റ്റീഡ കൊളുംബ ഒരു നക്ഷത്രരാശിയായി കണക്കാക്കിയിരുന്നില്ല.
ഭൂമിയിൽ നിന്നും നോക്കിയാൽ രാത്രിയിലെ ആകാശത്തിൽ ഏറ്റവും തിളക്കത്തിൽ കാണാൻ കഴിയുന്ന നക്ഷത്രമാണ് സിറിയസ് .
ഇതിന്റെ ദൃശ്യകാന്തിമാനം -1.46 ആണ്.
ഭൂമിയിൽ നിന്നും 8.6 പ്രകാശവർഷം അകലെ സ്ഥിതി ചെയ്യുന്ന ഈ നക്ഷത്രം ഭൂമിയോടടുന്നത്ത നക്ഷത്രങ്ങളിൽ ഒന്നുമാണ്.
ചുട്ടുപൊള്ളുക, തിളങ്ങുക എന്നീ അർത്ഥങ്ങളുള്ള ഗ്രീക്ക് പദമായ സീരീയോസിൽ നിന്നാണ് സിറിയസ് എന്ന പേര് ഉണ്ടായത്.
ഇത് ഒരു ദ്വന്ദ്വനക്ഷത്രമാണ് .
സിറിയസ് ബി ഒരു വെളുത്ത കുള്ളൻ നക്ഷത്രമാണ്.
സിറിയസ് എയെക്കാൾ പതിനായിരം മടങ്ങ് മങ്ങിയ സിറിയസ് ബിയുടെ കാന്തിമാനം 8.4 ആണ്.
ഇവ രണ്ടും ഒരു പ്രാവശ്യം ഒന്നു പ്രദക്ഷിണം ചെയ്തുവരാൻ 50 വർഷങ്ങൾ എടുക്കും.
പുരാതന ഈജിപ്ഷ്യൻ കലണ്ടർ കലണ്ടർ സിറിയസ്സിനെ അടിസ്ഥാനപ്പെടുത്തിയാണ് നിർമ്മിച്ചിരിക്കുന്നത്.
ബേയറുടെ നക്ഷത്രഅറ്റ്‍ലസ്സിൽ സിറിയസ്സിനെ വലിയ വേട്ടപ്പട്ടിയുടെ മുഖമായാണ് അടയാളപ്പെടുത്തിയിരിക്കുന്നത്.
യുറാനിയയുടെ കണ്ണാടിയിൽ ചിത്രീകരിച്ചിരിക്കുന്ന ബൃഹച്ഛ്വാനം
സിറിയസ്സിന്റെ രണ്ടു വശങ്ങളിലായി ബീറ്റ കാനിസ് മെജോറിസ് (മിർസാം,മുർസിം), ഗാമ കാനിസ് മെജോറിസ് എന്നീ നക്ഷത്രങ്ങൾ സ്ഥിതി ചെയ്യുന്നു.
മിർസാം ഒരു ബീറ്റ സെഫി ചരനക്ഷത്രം ആണ്.
ഇതിന്റെ ദൃശ്യകാന്തിമാനം ആറു മണിക്കൂർ ഇടവിട്ട് 1.97നും 2.01നും ഇടയിൽ മാറിക്കൊണ്ടിരിക്കുന്നു.
ഇത് ഭൂമിയിൽ നിന്ന് 500 പ്രകാശവർഷം അകലെയാണ് സ്ഥിതി ചെയ്യുന്നത്.
വിളംബരം ചെയ്യുന്ന ആൾ എന്നർത്ഥം വരുന്ന അറബി വാക്കിൽ നിന്നാണ് മിർസാം എന്ന പേര് ഉണ്ടായത്.
സിറിയസിന്റെ വരവ് വിളംബരം ചെയ്തു കൊണ്ട് അതിനു തൊട്ടു മുമ്പ് ഉദിക്കുന്നതു കൊണ്ടാവാം ഈ പേരു തെരഞ്ഞെടുത്തത്.
ഗാമ നക്ഷത്രത്തെ മുലിഫെയ്ൻ എന്നും വിളിക്കുന്നു.
വളരെ മങ്ങിയ ഇതിന്റെ കാന്തിമാനം 4.12 ആണ്.
ഇതിന്റെ സ്പെക്ട്രൽ തരം B8IIe ആണ്.
ഭൂമിയിൽ നിന്നും 441 പ്രകാശവർഷം അകലെയാണ് ഇത് കിടക്കുന്നത്.
അയോട്ട കാനിസ് മെജോറിസ് സിറിയസ്സുിലും മുലിഫെയിനിനും ഇടയിലാണുള്ളത്.
ഇത് മറ്റൊരു ബീറ്റ സെഫി ചരനക്ഷത്രം ആണ്.
ഇതിന്റെ കാന്തിമാനം രണ്ടു മണിക്കൂറിനുള്ളിൽ 4.36നും 4.40നും ഇടയിൽ മാറിക്കൊണ്ടിരിക്കും.
സ്പെക്ട്രൽ തരം B3Ib ആയ ഇത് ഒരു അതിഭീമ നക്ഷത്രം ആണ്.
സൂര്യനെക്കാൾ 46,000 മടങ്ങ് തിളക്കമുണ്ട് ഇതിന്.
ഭൂമിയിൽ നിന്ന് 25000 പ്രകാശവർഷം അകലെയാണ് ഇതിന്റെ സ്ഥാനം.
എപ്സിലോൺ, ഒമിക്രോൺ 2, ഡെൽറ്റ, ഈറ്റ എന്നീ നക്ഷത്രങ്ങളെ ചേർത്ത് മദ്ധ്യകാല അറേബ്യൻ ജ്യോതിഃശാസ്ത്രജ്ഞർ കന്യകമാർ എന്ന അർത്ഥം വരുന്ന അൽ അദ്സാരി എന്നാണ് വിളിച്ചിരുന്നത്..
ബെയറുടെ അറ്റ്ലസിൽ വേട്ടനായയുടെ വലത്തേ തുടയിലെ നക്ഷത്രമാണ് എപ്സിലോൺ കാനിസ് മെജോറിസ്.
ഇതിനെ അധാര എന്നും വിളിക്കുന്നു.
ഇതിന്റെ കാന്തിമാനം 1.5 ആണ്.
ബൃഹച്ഛ്വാനത്തിലെ തിളക്കം കൊണ്ട് രണ്ടാം സ്ഥാനമുള്ള നക്ഷത്രമാണ് ഇത്.
എല്ലാ നക്ഷത്രങ്ങളെയും കൂടി എടുത്താൽ 23-ാം സ്ഥാനവും.
സ്പെക്ട്രൽ തരം B2Iabൽ വരുന്ന അതിഭീമൻ നക്ഷത്രമാണിത്.
ഭൂമിയിൽ നിന്നും ഏകദേശം 404 പ്രകാശവർഷം അകലെയാണ് ഇത് സ്ഥിതി ചെയ്യുന്നത്.
അൾട്രാവയലറ്റ് രശ്മികൾ വളരെ ഉയർന്ന തോതിൽ പുറത്തു വിടുന്നുണ്ട് ഈ നക്ഷത്രം.
ഇത് ഒരു ദ്വന്ദ്വനക്ഷത്രമാണ്.
രണ്ടാമത്തേതിന്റെ കാന്തിമാനം 7.5 ആണ്.
ഇതിന്റെ അടുത്തു തന്നെയുള്ള ഡെൽറ്റ കാനിസ് മെജോറിസിനെ വെസൻ എന്നാണ് വിളിക്കുന്നത്.
വെസൻ എന്നതിന് ഭാരം എന്നാണ് അർത്ഥം.
ഇത് സ്പെക്ട്രൽ തരം F8Iab ആയ ഒരു അതിഭീമൻ നക്ഷത്രമാണ്.
കാന്തിമാനം 1.84ഉം ഭൂമിയിൽ നിന്നുള്ള ദൂരം ഏകദേശം 1605 പ്രകാശവർഷങ്ങളുമാണ്.
സൂര്യന്റെ 17 മടങ്ങ് പിണ്ഡവും 200 മടങ്ങ് വ്യാസവും 50,000 മടങ്ങ് തിളക്കവുമുണ്ട് ഇതിന്.
ഒരു കോടി വർഷമാണ് ഇതിന്റെ പ്രായമായി കണക്കാക്കിയിട്ടുള്ളത്.
കേന്ദ്രത്തിലെ ഹൈഡ്രജൻ ഏതാണ്ട് കത്തിത്തീർന്നു തുടങ്ങിയിരിക്കുന്നു.
പുറംപാളിയുടെ താപനില കുറഞ്ഞു വരികയാണ്.
അടുത്ത ഒരു ലക്ഷം വർഷം കഴിയുമ്പോഴേക്കും ഇത് ഒരു ചുവപ്പു ഭീമൻ നക്ഷത്രം ആയി മാറും.
പിന്നെയും കുറെ കഴിയുമ്പോൾ അത് പൊട്ടിത്തെറിച്ച് ഒരു സൂപ്പർനോവ ആയിത്തീരുകയും ചെയ്യും.
അധാരക്കും വെസനും ഇടയിൽ കിടക്കുന്ന നക്ഷത്രമാണ് സിഗ്മാ കാനിസ് മെജോറിസ്.
സ്പെക്ട്രൽ തരം K7Ib ആയ ഒരു ചുവപ്പു ഭീമൻ നക്ഷത്രമാണിത്.
കാന്തിമാനം 3.43നും 3.51നും ഇടയിൽ മാറിക്കൊണ്ടിരിക്കുന്ന ഒരു ക്രമരഹിത ചരനക്ഷത്രമാണ് ഇത്.
ഈറ്റ കാനിസ് മെജോറിസിനെ അലുദ്ര എന്നും വിളിക്കുന്നു.
ഇത് സ്പെക്ട്രൽ തരം B5Ia ആയ ഒരു അതിഭീമൻ നക്ഷത്രമാണ്.
സൂര്യന്റെ 80 മടങ്ങ് വ്യാസവും 1,76,000 മടങ്ങ് തിളക്കവും ഇതിനുണ്ട്.
ഇതൊരു ആൽഫാ സിഗ്നി ചരനക്ഷത്രം ആണ്.
4.7 ദിവസം കൊണ്ട് കാന്തിമാനം 2.38നും 2.48നും ഇടയിൽ മാറിക്കൊണ്ടിരിക്കും.
ഭൂമിയിൽ നിന്നും 1120 പ്രകാശവർഷം അകലെയാണ് അലുദ്രയുടെ സ്ഥാനം.
അധാരയുടെ പടിഞ്ഞാറു ഭാഗത്തായി സീറ്റ കാനിസ് മെജോറിസിനെ കാണാം.
ഇതിനെ ഫുറുദ് എന്നും വിളിക്കുന്നു.
ഭൂമിയിൽ നിന്നും 362 പ്രകാശവർഷം അകലെയാണ് ഈ നക്ഷത്രം സ്ഥിതി ചെയ്യുന്നത്.
ഇത് ഒരു സ്പെക്ട്രോസ്കോപിക് ബൈനറി നക്ഷത്രമാണ്.
1.85 വർഷം കൊണ്ട് ഒരു പരിക്രമണം പൂർത്തിയാക്കും.
ഇതിലെ പ്രധാനനക്ഷത്രത്തിന്റെ സ്പെക്ട്രൽ തരം B2.5V ആണ്.
ഒമിക്രോൺ 2 ഒരു അതിഭീമൻ നക്ഷത്രമാണ്.
സൂര്യന്റെ 21 മടങ്ങ് പിണ്ഡമുണ്ട് ഇതിന്.
70 ലക്ഷം വർഷം മാത്രമാണ് ഇതിന്റെ പ്രായം.
ഇതിന്റെ കേന്ദ്രത്തിലെ ഹൈഡ്രജൻ കഴിഞ്ഞു പോയതിനാൽ ഹീലിയം ഉപോയോഗിച്ചാണ് ഈ നക്ഷത്രം ഇപ്പോൾ ജ്വലിക്കുന്നത്.
ഇതൊരു ആൽഫാ സിഗ്നി ചരനക്ഷത്രമാണ്.
24.44 ദിവസം കൊണ്ട് ഇതിന്റെ കാന്തിമാനം 2.93ൽ നിന്ന് 3.08ലേക്കും തിരിച്ചും മാറിക്കൊണ്ടിരിക്കുന്നു.
ഒമിക്രോൺ 1 ഒരു ഓറഞ്ചു ഭീമനാണ്.
കാന്തിമാനം 3.78നും 3.99നും ഇടയിൽ മാറിക്കൊണ്ടിരിക്കുന്ന ഒരു ക്രമരഹിത ചരനക്ഷത്രമാണ് ഇത്.
സൂര്യന്റെ 18 മടങ്ങ് പിണ്ഡവും 65,000 മടങ്ങ് തിളക്കവും ഈ നക്ഷത്രത്തിനുണ്ട്.
സിറിയസിന്റെ വടക്കു ഭാഗത്തുള്ള രണ്ടു നക്ഷത്രങ്ങളാണ് തീറ്റ കാനിസ് മെജോറിസും മ്യൂ കാനിസ് മെജോറിസും.
ബെയറിന്റെ കാറ്റലോഗിൽ ഈ നക്ഷത്രരാശിയുടെ ഏറ്റവും വടക്കുള്ള നക്ഷത്രമാണ് തീറ്റ കാനിസ് മെജോറിസ്.
800 കോടി വർഷം പ്രായമുള്ള ഒരു ഓറഞ്ചു ഭീമൻ നക്ഷത്രമാണ് തീറ്റ കാനിസ് മെജോറിസ്.
പിണ്ഡം സൂര്യനോടു തുല്യമാണെങ്കിലും വ്യാസം സൂര്യന്റെ 30 മടങ്ങ് ആണ്.
1244 പ്രകാശവർഷം അകലെ കിടക്കുന്ന ഒരു ബഹുനക്ഷത്രവ്യവസ്ഥയാണ് മ്യൂ കാനിസ് മെജോറിസ്.
കാന്തിമാനം 5.7 ഉള്ള ന്യൂ കാനിസ് മെജോറിസ് ഭൂമിയിൽ നിന്നും 278 പ്രകാശവർഷം അകലെ സ്ഥിതി ചെയ്യുന്നു.
ഈ രാശിയുടെ തെക്കേ അറ്റത്തു കിടക്കുന്ന രണ്ടു നക്ഷത്രങ്ങളാണ് കാപ്പ കാനിസ് മെജോറിസ്, ലാംഡ കാനിസ് മെജോറിസ് എന്നിവ.
സ്പെക്ട്രൽ തരം B2Vne ആയ കാപ്പ ഗാമ കാസിയോപ്പിയേ വേരിയബിൾ വിഭാഗത്തിൽ പെടുന്നു.
ഭൂമിയിൽ നിന്നും 659 പ്രകാശവർഷം അകലെയാണ് ഇതിന്റെ സ്ഥാനം.
ഒരു മുഖ്യധാരാ കുള്ളൻ നക്ഷത്രമാണ് ലാംഡ കാനിസ് മെജോറിസ്.
ഭൂമിയിൽ നിന്നും 423 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 4.48 ആണ്.
സൂര്യന്റെ 5.5 മടങ്ങ് പിണ്ഡവും 940 മടങ്ങ് തിളക്കവും ഇതിനുണ്ട്.
VY കാനിസ് മെജോറിസിന്റെ ചുറ്റുവട്ടം.
വെരി ലാർജ്ജ് ടെലിസ്കോപ്പ് ഉപയോഗിച്ച് ചിത്രീകരിച്ചത്.
ധാരാളം ചരനക്ഷത്രങ്ങൾ കൂടിയുള്ള രാശിയാണ് ബൃഹച്ഛ്വാനം.
EZ കാനിസ് മെജോറിസ് ഒരു വൂൾഫ്-റയെറ്റ് നക്ഷത്രമാണ് .
സ്പെക്ട്രൽ തരം WN4 ആയ ഇതിന്റെ കാന്തിമാനം 3.766 ദിവസം കൊണ്ട്  6.71നും 6.95നും ഇടയിൽ മാറിക്കൊണ്ടിരിക്കുന്നു.
നക്ഷത്രവാതവും ഭ്രമണവുമായിരിക്കാം ഇതിന്റെ കാന്തിമാനം മാറുന്നതിനു കാരണം എന്നാണു കരുതുന്നത്.
VY കാനിസ് മെജോറിസ് ചുവപ്പ് അതിഭീമൻ നക്ഷത്രമാണ്.
ഭൂമിയിൽ നിന്നും 3800 പ്രകാശവർഷം അകലെയാണ് ഇത് സ്ഥിതി ചെയ്യുന്നത്.
അറിയപ്പെടുന്നതിൽ ഏറ്റവും വലിയ നക്ഷത്രങ്ങളിൽ ഒന്നാണ് ഇത്.
സൂര്യന്റെ മൂന്നു ലക്ഷം മടങ്ങ് തിളക്കമുണ്ട് ഈ നക്ഷത്രത്തിന്.
ഇതിനെ വലയം ചെയ്തു കൊണ്ട് ഒരു റിഫ്ലെൿഷൻ നെബുലയുണ്ട്.
ശക്തമായ നക്ഷത്രവാതത്തിലൂടെ പുറത്തു വന്ന പദാർത്ഥങ്ങളിൽ നിന്നായിരിക്കാം ഈ നെബുല രൂപം കൊണ്ടത് എന്നു കരുതുന്നു.
W കാനിസ് മെജോറിസ് ഒരു കാർബൺ നക്ഷത്രം ആണ്.
160 ദിവസം കൊണ്ട് ഇതിന്റെ കാന്തിമാനം 6.27നും 7.09നും ഇടയിൽ മാറിക്കൊണ്ടിരിക്കുന്നു.
താരതമ്യേന തണുത്ത നക്ഷത്രമായ ഇതിന്റെ ഉപരിതല താപനില 2900 കെൽവിൻ ആണ്.
സൂര്യന്റെ 234 മടങ്ങ് വലിപ്പമുണ്ട് ഇതിന്.
ഭൂമിയിൽ നിന്നും 1,444–1,450 പ്രകാശവർഷം അകലെയാണ് ഇതിന്റെ സ്ഥാനം.
മീറ്റർ മാത്രം ആരമുള്ള RX J0720.4−3125 എന്ന ഒരു ന്യൂട്രോൺ നക്ഷത്രവും ഈ ഗണത്തിലുണ്ട്.
ഇതിന്റെ കാന്തിമാനം 26.6 ആണ്.
ഇതിന്റെ സ്പെക്ട്രവും താപനിലയും മാറിവരുന്നതായി കണ്ടെത്തിയിട്ടുണ്ട്.
ഇതിനുള്ള കൃത്യമായ കാരണം ഇപ്പോഴും അറിയില്ല.
അക്രേഷൻ ഡിസ്കിൽ നിന്നുള്ള പദാർത്ഥങ്ങൾ വലിച്ചെടുക്കുന്നതു കൊണ്ടാവാം ഇങ്ങനെ സംഭവിക്കുന്നത് എന്നാണ് ഇപ്പോൾ ഊഹിക്കുന്നത്.
1.28 ദിവസം കൊണ്ട് കാന്തിമാനം 4.32നും 4.37നും ഇടയിൽ മാറിക്കൊണ്ടിരിക്കുന്ന ഒരു ചരനക്ഷത്രമാണ് ടൗ കാനിസ് മെജോറിസ്.
അഞ്ച് നക്ഷത്രങ്ങൾ ചേർന്ന ഒരു ബഹുനക്ഷത്രവ്യവസ്ഥയാണിത്.
50 ലക്ഷം വർഷമാണ് ഇതിന്റെ പ്രായം കണക്കാക്കിയിരിക്കുന്നത്.
UW കാനിസ് മെജോറിസ് ഭൂമിയിൽ നിന്നും 3000 പ്രകാശവർഷം അകലെ കിടക്കുന്ന ഒരു ദ്വന്ദ്വനക്ഷത്രമാണ്.
4.4 ദിവസം കൊണ്ടാണ് ഇതിന്റെ കാന്തിമാനം 4.8ൽ നിന്ന് 4.4ലേക്കും തിരിച്ചും മാറിക്കൊണ്ടിരിക്കുന്നത്.
R കാനിസ് മെജോറിസ് ആണ് മറ്റൊരു ദ്വന്ദ്വനക്ഷത്രം.
ഇതിന്റെ കാന്തിമാനം 1.13 ദിവസം കൊണ്ട് 5.7നും 6.34നും ഇടയിൽ മാറിക്കൊണ്ടിരിക്കുന്നു.
നു 2 കാനിസ് മെജോറിസ് പ്രായമായ ഓറഞ്ച് ഭീമൻ നക്ഷത്രമാണ്.
ഭൂമിയിൽ നിന്ന് 64 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 3.91 ആണ്.
സൂര്യന്റെ 1.5 മടങ്ങ് പിണ്ഡവും 11 മടങ്ങ് തിളക്കവുമുണ്ട് ഇതിന്.
വ്യാഴത്തിന്റെ 2.6 മടങ്ങ് പിണ്ഡമുള്ള ഒരു ഗ്രഹവും ഇതിനുണ്ട്.
763 ദിവസമാണ് ഇതിന്റെ പരിക്രമണകാലം.
HD 47536 സ്വന്തമായി ഗ്രഹങ്ങമുള്ള ഒരു ഓറഞ്ച് ഭീമൻ നക്ഷത്രം ആണ്.
ഭൂമിയിൽ നിന്നും 107 പ്രകാശവർഷം അകലെ കിടക്കുന്ന നക്ഷത്രമാണ് HD 45364 .
സൂര്യനെക്കാൾ അൽപം ചെറുതും താപനില കുറഞ്ഞതുമായ ഈ നക്ഷത്രത്തിന്റെ സ്പെക്ട്രൽ തരം G8V ആണ്.
2008ൽ ഇതിന് രണ്ട് ഗ്രഹങ്ങളെ കണ്ടെത്തി.
രണ്ടു ഗ്രഹങ്ങളുള്ള സൂര്യസമാനമായ നക്ഷത്രമാണ് HD 47186 .
ഉള്ളിലുള്ള ഗ്രഹമാണ് HD 47186 b ഹോട്ട് നെപ്റ്റ്യൂൺ വിഭാഗത്തിൽ പെടുന്ന ഈ ഗ്രഹം നാലു ദിവസം കൊണ്ട് ഒരു പ്രദക്ഷിണം പൂർത്തിയാക്കുന്നു.
പുറത്തുള്ള HD 47186 c 3.7 വർഷം കൊണ്ടാണ് ഒരു പ്രദക്ഷിണം പൂർത്തിയാക്കുന്നത്.
ശനിയുടെ പിണ്ഡത്തിനു തുല്യമാണ് ഇതിന്റെ പിണ്ഡം.
HD 43197 സൂര്യനെ പോലെയുള്ള മറ്റൊരു നക്ഷത്രമാണ്.
ഭൂമിയിൽ നിന്നും 183 പ്രകാശവർഷം അകലെ കിടക്കുന്ന ഇതിന് വ്യാഴത്തോളം വലിപ്പമുള്ള ഒരു ഗ്രഹവുമുണ്ട്.
ബൃഹച്ഛ്വാനത്തിൽ എതാനും തുറന്ന താരവ്യൂഹങ്ങൾ ഉണ്ട്.
ദൃശ്യകാന്തിമാനം 4.5 ഉള്ള ഒരു മെസ്സിയർ വസ്തുവാണ് എം 41 (എൻ ജി സി 2287).
ഭൂമിയിൽ നിന്നും 2300 പ്രകാശവർഷം അകലെയാണ് ഇതിന്റെ സ്ഥാനം.
സിറിയസ്സിന്റെ 4 ഡിഗ്രി തെക്കുഭാഗത്തായി കിടക്കുന്ന ഇതിന്റെ യഥാർത്ഥ വ്യാസം 25 പ്രകാശവർഷം ആണ്.
എൻ ജി സി 2360 കരോലിന്റെ താരവ്യൂഹം എന്നാണറിയപ്പെടുന്നത്.
കരോലിൻ ഹെർഷൽ ആണ് ഈ താരവ്യൂഹം കണ്ടെത്തിയത്.
ഇതിന്റെ കാന്തിമാനം 7.2ഉം വ്യാസം 15 പ്രകാശവർഷവും ആണ്.
ഭൂമിയിൽ നിന്നും 3700 പ്രകാശവർഷം അകലെയാണ് ഇതിന്റെ സ്ഥാനം.
220 കോടി വർഷമാണ് ഇതിന്റെ പ്രായമായി കണക്കാക്കിയിരിക്കുന്നത്.
എൻ ജി സി 2362 ഒരു തുറന്ന താരവ്യൂഹമാണ്.
ഭൂമിയിൽ നിന്നും 5200 പ്രകാശവർഷം അകലെയാണ് ഇതിന്റെ സ്ഥാനം.
60 നക്ഷത്രങ്ങൾ ഉൾക്കൊള്ളുന്ന ഈ വ്യൂഹത്തിലെ ഏറ്റവും തിളക്കമുള്ള നക്ഷത്രം ടൗ കാനിസ് മെജോറിസ് ആണ്.
വെസന്റെ 3 ഡിഗ്രി വടക്കുകിഴക്കു കിടക്കുന്ന ഇതിന്റെ വ്യാസം 12 പ്രകാശവർഷമാണ്.
ഇതിലെ നക്ഷത്രങ്ങൾ താരതമ്യേന പ്രായം കുറഞ്ഞവയാണ്.
ഏതാനും ദശലക്ഷം വർഷങ്ങൾ മാത്രമാണ് ഇവയുടെ പ്രായം.
ഇതിന്റെ 2 ഡിഗ്രി തെക്കുപടിഞ്ഞാറായി കാണുന്ന താരവ്യൂഹമാണ് എൻ ജി സി 2354 15 നക്ഷത്രങ്ങൾ മാത്രമുള്ള ഇതിന്റെ കാന്തിമാനം 6.5 ആണ്.
എൻ ജി സി 2360ന്റെ തൊട്ടു വടക്കുകിഴക്കായി കാണുന്ന എൻ ജി സി 2359 എന്ന താരവ്യൂഹം ഒരു എമിഷൻ നെബുല ആണ്.
ഭൂമിയിൽ നിന്ന് 10,000 പ്രകാശവർഷം അകലെ കിടക്കുന്ന ഇതിന്റെ കാന്തിമാനം 10 ആണ്.
ബൃഹത്കായോസോറസ് ഇംഗ്ലീഷ് വിലാസം https://ml.wikipedia.org/wiki/Bruhathkayosaurus
ജീവിച്ചിരുന്നതിൽ വെച്ച് ഏറ്റവും വലിയ ദിനോസറെന്ന് കരുതപ്പെടുന്ന ദിനോസറാണ് ബൃഹത്കായോസോറസ് .
എന്നാൽ ഈ വാദം ഇപ്പോഴും ഒരു തർക്കവിഷയമാണ്.
ഈ ചർച്ച തുടങ്ങുന്നത് 1989-ൽ അയ്യാസാമിയും യാദഗിരിയും അവതരിപ്പിച്ച ഒരു പ്രബന്ധം അടിസ്ഥാനമാക്കിയാണ്.
അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ദിനോസർ ആണ് ഇവ .
ഇവർ കരുതിയത്‌ ഇതൊരു തെറാപ്പോഡ വിഭാഗത്തിൽ പെട്ട ദിനോസർ ആണെന്നാണ്, പക്ഷേ പിന്നീടുള്ള പഠനങ്ങളിൽ നിന്നും ഇതൊരു സോറാപോഡ് കുടുബത്തിൽ പെട്ട ടൈറ്റനോസോറസിനോട് സാമ്യമുള്ളതാണെന്നും വാദങ്ങൾ ഉണ്ട്.
തമിഴ്‌നാട്ടിലെ തിരുച്ചിറപ്പള്ളിയിലുള്ള കല്ല്‌മേട് എന്ന ഗ്രാമത്തിൽ ഇതേ പേരിൽ ഉള്ള ശിലാപാളിയിൽ നിന്നുമാണ് ഇതിന്റെ ഫോസ്സിൽ കണ്ടു കിട്ടുന്നത്.
പേര് പകുതി സംസ്കൃതവും പകുതി ഗ്രീക്കും ആണ്.
ബൃഹത് (बृहत) സംസ്കൃതം അർത്ഥം ഭാരം ഉള്ള അല്ലെങ്കിൽ വലിയ , കായ (काय) സംസ്കൃതം അർത്ഥം ശരീരം, സോറസ് ഗ്രീക്ക് അർത്ഥം പല്ലി .
അവലംബം പുറത്തേക്കുള്ള കണ്ണികൾ Report on the initial description Archived 2013-10-05 at the Wayback Machine .
from the Dinosaur Mailing List.
ബൃഹത്‍ശൂന്യത ഇംഗ്ലീഷ് വിലാസം https://ml.wikipedia.org/wiki/Giant_Void
വിശ്വകദ്രു നക്ഷത്രരാശിയിൽ താരാപഥങ്ങളുടെ എണ്ണം മറ്റു പ്രദേശങ്ങളെക്കാൾ വളരെ കുറഞ്ഞ തോതിൽ കാണപ്പെടുന്ന ഒരു ഭാഗമുണ്ട്.
ഈ ഭാഗത്തെയാണ് ബൃഹത്‍‍ശൂന്യത എന്നു പറയുന്നത്.
130 കോടി പ്രകാശവർഷം വ്യാസമുള്ള ഇത് ഇതു വരെ കണ്ടെത്തിയതിൽ രണ്ടാമത്തെ മഹാശൂന്യതയാണ്.
ഭൂമിയിൽ നിന്നും 150 കോടി പ്രകാശവർഷം അകലെ സ്ഥിതി ചെയ്യുന്ന ഈ മഹാശൂന്യത കണ്ടുപിടിച്ചത് 1988ലാണ്.
ഇത് ഉത്തരാർദ്ധ ഖഗോളത്തിലെ ഏറ്റവും വലിയ ശൂന്യതയാണ്.
മഞ്ഞക്കറുപ്പൻ മുളവാലൻ ഇംഗ്ലീഷ് വിലാസം https://ml.wikipedia.org/wiki/Elattoneura_tetrica
ശരീരത്തിന് മഞ്ഞയും കറുപ്പും നിറമുള്ള പാൽത്തുമ്പി കുടുംബത്തിൽ ഉള്ള ഒരു മുളവാലൻ സൂചിത്തുമ്പിയാണ് മഞ്ഞക്കറുപ്പൻ മുളവാലൻ ( ശാസ്ത്രീയനാമം : Elattoneura tetrica ) .
കാലവർഷത്തിന്റെ തുടക്കത്തിൽ ഇവയെ നദികൾക്കടുത്തുള്ള കാടുകളിലാണ് കാണുവാൻ കഴിയുന്നത്.
നാണംകുണിങ്ങികളായ ഈ തുമ്പികൾ കാട്ടരുവികളുടെ തീരത്തുള്ള ഇരുണ്ട പൊന്തകളും ഉൾക്കടുകളും ഇഷ്ടപ്പെടുന്നു.
ഇഷ്ടികച്ചുവപ്പ് നിറമുള്ള ചുണ്ടും കണ്ണിന്റെ കീഴ്ഭാഗം ഇളം നീല നിറവും മുകൾഭാഗം കറുപ്പു നിറവുമാണ്.
കഴുത്തിനും ഉരസ്സിനും ഇരുണ്ട നിറം.
പ്രായമാകാത്ത ആൺതുമ്പികളുടെ കീഴ്വശങ്ങൾക്ക് ഇളം തവിട്ട് കലർന്ന മഞ്ഞ നിറമാണ്.
എന്നാൽ മുതിരുമ്പോൾ ഈ വരകളെല്ലാം അപ്രത്യക്ഷമാകും.
സുതാര്യമായ ചിറകുകളിൽ കറുത്ത പൊട്ടുകൾ ആണുള്ളത്.
ഉദരത്തിനും കുറുവാലിനും കറുത്ത നിറമാണ്.
കാഴ്ചയിൽ പെൺതുമ്പികൾ പ്രായമാകാത്ത ആൺതുമ്പികളെപ്പോലെയാണ്.
ഇതും കാണുക ഇന്ത്യയിലെ തുമ്പികളുടെ പട്ടിക കേരളത്തിലെ തുമ്പികൾ അവലംബം പുറത്തേക്കുള്ള കണ്ണികൾ മഞ്ഞക്കറുപ്പൻ മുളവാലൻ എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മഞ്ഞക്കറുപ്പൻ മുളവാലൻ എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
മഞ്ഞക്കണ്ണൻ പെൻ‌ഗ്വിൻ ഇംഗ്ലീഷ് വിലാസം https://ml.wikipedia.org/wiki/Yellow-eyed_Penguin
ന്യൂസിലന്റിൽ മാത്രം കാണപ്പെടുന്ന ഒരിനം പെൻഗ്വിനാണ് മഞ്ഞക്കണ്ണൻ പെൻഗ്വിൻ ( ശാസ്ത്രീയനാമം : Megadyptes antipodes ) .
ന്യൂസിലൻഡിലെ മാവോറി ഭാഷയിൽ ഹൊയ്ഹൊ എന്നാണിവ അറിയപ്പെടുന്നത്.
ന്യൂസിലന്റിന്റെ തെക്കു ഭാഗത്തുള്ള സ്റ്റിവർട്ട്, ഓക്ക്ലൻഡ്, കാംപ്ബെൽ എന്നീ ദ്വീപുകളിലായി ഏതാണ്ട് 4000 മഞ്ഞക്കണ്ണൻ പെൻഗ്വിനുകൾ മാത്രമാണ് ഇനി അവശേഷിക്കുന്നത് .
കണ്ണിന്റെ മഞ്ഞ നിറം മൂലമാണ് ഇവയ്ക്ക് ഈ പേരു ലഭിച്ചത്.
79 സെന്റീമീറ്റർ വരെ ഉയരവും 8 കിലോഗ്രാമോളം ഭാരവുമാണ് ഇവയ്ക്കുള്ളത്.
മറ്റു പെൻഗ്വിനുകളെപ്പോലെ കടലിൽ നിന്നും ഇരപിടിക്കുകയും എന്നാൽ അവയിൽ നിന്നും വിഭിന്നമായി കാട്ടിൽ കൂടൊരുക്കി മുട്ടയിടുകയുമാണ് ഇവ ചെയ്യുന്നത്.
മങ്ങിയ മഞ്ഞ നിറത്തിലുള്ള തല, പിങ്ക് നിറത്തിലുള്ള കാലുകൾ, കറുത്ത ചിറകുകൾ, മഞ്ഞ നിറത്തിലുള്ള കണ്ണുകൾ എന്നിവയാണ് ഇവയുടെ പ്രത്യേകതകൾ.
കടലിൽ 60 മീറ്റർ ആഴത്തിൽ വരെ ഇവ സഞ്ചരിക്കുന്നു.
മത്സ്യങ്ങളും സ്ക്വിഡുകളുമാണ് ഇവയുടെ പ്രധാന ഭക്ഷണം.
ഓഗസ്റ്റ് മാസമാകുമ്പോൾ മുട്ടയിടാനായി കാട്ടിലേക്കു സഞ്ചരിക്കുന്നു.
ആൺപക്ഷിയും പെൺപക്ഷിയും മാറി മാറി അടയിരിക്കുന്നു.
ഏകദേശം 51 ദിവസമാകുമ്പോൾ മുട്ടകൾ വിരിയുന്നു.
കുഞ്ഞുങ്ങൾക്ക് പൊതുവെ ചാരനിറമാണ്.
24 വയസ്സു വരെയാണ് പെൻഗ്വിനുകളുടെ ആയുസ്സ്.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Megadyptes antipodes എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Megadyptes antipodes എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
BBC Science and nature page about Megadyptes waitaha Official Yellow-eyed Penguin Trust site in New Zealand Yellow-eyed penguin facts @ Penguins in New Zealand Archived 2006-09-27 at the Wayback Machine .
penguinpage.net - Research blog about a project investigating Yellow-eyed penguin foraging behaviour Archived 2013-01-12 at Archive.is Yellow-eyed penguins from the International Penguin Conservation Web Site
മഞ്ഞക്കറുപ്പൻ പാമ്പ് ഇംഗ്ലീഷ് വിലാസം https://ml.wikipedia.org/wiki/Pelamis_platura
ഉൾക്കടലിലും തീരക്കടലുകളിലും ഒരേപോലെ കാണപ്പെടുന്ന ഒരു പാമ്പാണ് മഞ്ഞക്കറുപ്പൻ (ഇം: Black and Yellow sea snake, yellow-bellied sea snake, yellowbelly sea snake,  pelagic sea snake; ശാ. നാ: Hydrophis platurus ).
പേര് സൂചിപ്പിക്കുന്നത് പോലെ മഞ്ഞയും കറുപ്പുമാണ് ഇതിന്റെ ശരീരം.
തലയും ഉപരിഭാഗവും കറുപ്പും, ശരീരത്തിന്റെ അടിഭാഗമെല്ലാം മഞ്ഞയുമാണ്.
തുഴപോലെ പരന്ന വാലിൽ വെള്ളനിറത്തിൽ കറുത്ത പുള്ളികളുമുണ്ട്.
നല്ല വിഷമുള്ള പാമ്പാണ്.
ഒരു കടിയിൽ 1-4 മി.ഗ്രാം വിഷമുണ്ടാകും.
മേൽഭാഗം കറുത്തതും അടിവശം നല്ല തിളങ്ങുന്ന മഞ്ഞനിറവുമാണ്.
വാലിന്റെ അറ്റത്ത് മഞ്ഞയിൽ കറുത്തപുള്ളികളുണ്ട്.
കാടൽപാമ്പുകളിൽ ഏറ്റവും ഭംഗിയുള്ളതാണ്.
Pelamis platurus , മൂർഖന്റെ കുടുംബത്തിൽ പെട്ടത്( Elapidae ) ആവാസ വ്യവസ്ഥ
പവിഴപുറ്റുകളിലും അഴിമുഖങ്ങളിലും അപൂർവമായി പുഴകളിലും കാണുന്നു.
കടൽപ്പാമ്പുകൾ - ഡോ. മുഹമ്മദ് ജാഫർ പാലോട്ട്, കൂട് മാസിക, ഒക്ടോബർ 2013 ↑ Guinea, M., Lukoschek, V., Cogger, H., Rasmussen, A., Murphy, J., Lane, A., Sanders, K. Lobo, A., Gatus, J., Limpus, C., Milton, D., Courtney, T., Read, M., Fletcher, E., Marsh, D., White, M.-D.
, Heatwole, H., Alcala, A., Voris, H. Karns, D. 2009. ' Pelamis platura' .
Version 2010.4.
www.iucnredlist.org Downloaded on 28 March 2011.
↑ Wikispecies ↑ Boulenger, G.A. 1896.
, Containing the Colubridæ (Opisthoglyphæ and Proteroglyphæ)...
Trustees of the British Museum (Natural History).
pp. 266-268.
മഞ്ഞക്കാന്ത
ബഹുവർഷിയായ ഒരു കുറ്റിച്ചെടിയാണ് മഞ്ഞക്കാന്ത , ( ശാസ്ത്രീയനാമം : Dracaena ternifolia ) .
ഇന്ത്യയിലും തെക്കുകിഴക്കേഷ്യയിലും കാണുന്ന ഈ ചെടിയെ കേരളത്തിൽ എല്ലായിടത്തും കണ്ടുവരുന്നു.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും Media related to Dracaena ternifolia at Wikimedia Commons Dracaena ternifolia എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
മഞ്ഞക്കറുപ്പൻ ഇംഗ്ലീഷ് വിലാസം https://ml.wikipedia.org/wiki/Black-hooded_Ooriole
മഞ്ഞക്കറുപ്പന്റെ ശബ്ദം.
തൃശ്ശുരിൽ പൂവനും പിടയും കാഴ്ചക്ക് ഒരു പോലെയിരിക്കും
കേരളത്തിൽ മഞ്ഞക്കിളികളിൽപെട്ട ഒന്നാണ്‌ മഞ്ഞക്കറുപ്പൻ .
(ഇംഗ്ലീഷ്: Black-hooded Ooriole) നിറപ്പകിട്ടുകൊണ്ട് ആരെയും ആകർഷിക്കുന്ന ഈ പക്ഷികൾ പ്രജനനകാലത്ത് വളരെ മധുരമായ ശബ്ദത്തിൽ പാടുകയും ചെയ്യും.
മഞ്ഞക്കിളിയോട് വളരെയധികം സാമ്യമുള്ള ഈ പക്ഷിക്ക് മൈനയേക്കാളും അല്പം വലിപ്പം ഉണ്ടാകും.
കേരളത്തിൽ തന്നെ വർഷം മുഴുവൻ താമസിക്കുകയും ഇവിടെത്തന്നെ പ്രജനനം നടത്തുകയും ചെയ്യുന്നു.
സമതലപ്രദേശങ്ങളിൽ ധാരാളം മരങ്ങൾ ഉള്ളിടത്താണ്‌ ഇവ കൂടുതലായും വിഹരിക്കുന്നത്.
ആഫ്രിക്ക മുതൽ ഏഷ്യാഭൂഖണ്ഡം വരെ കാണപ്പെടുന്നു.
ദക്ഷിണേന്ത്യയിൽ പ്രജനനകാലത്ത് കൂടുതലായി കാണപ്പെടുന്നുണ്ട്.
വിവരണം ശാരീരിക പ്രത്യേകതകൾ
പ്രധാന നിറം വളരെ ശോഭയുള്ള മഞ്ഞയാണ്‌.
എന്നാൽ തല, താടി, തൊണ്ട, കഴുത്ത്, മാറീടം എന്നിവിടങ്ങളിലെല്ലാം ഒട്ടാകെ കറുപ്പ് നിറമായിരിക്കും.
കൊക്ക് ചുവപ്പ് കലർന്ന പിങ്ക് നിറമാണ്‌.
കണ്ണുകൾ ചുവന്നതും മദ്ധ്യത്തിൽ കറുത്ത പുള്ളിയുമുണ്ടായിരിക്കും.
പൂവനും പിടയും കാഴ്ചക്ക് ഒരുപോലെയായിരിക്കും.
കുഞ്ഞുങ്ങളുടെ താടി, തൊണ്ട, മാറിടം, എന്നിവിടങ്ങളിൽ അനവധി വെള്ള വരകൾ കാണാം.
കൊക്ക് ചുവപ്പിനു പകരം കറുത്ത നിറം തന്നെയാണ്‌.
വനവും വളർത്തുകാടും വളപ്പുകളുമെല്ലാം മഞ്ഞക്കറുപ്പനു പറ്റിയ താവളങ്ങൾ ആണ്‌.
എന്നാൽ മലകളിൽ വളരെ ഉയരങ്ങളിലേക്ക് ഇവയെ കാണാൻ സാധിക്കുകയില്ല എങ്കിലും അപൂർവ്വമായി ഇവ വളരെ ഉയരങ്ങളിലേക്ക് പറക്കാറുമുണ്ട്.
അല്പം വലിയ ഇലകൾ ഉള്ള മരങ്ങളാണ്‌ ഇവക്ക് പഥ്യം.
അവലംബം ↑ {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) ↑ ↑ 1 2 3 4 {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help )
മഞ്ഞക്കയ്യുണ്യം ഇംഗ്ലീഷ് വിലാസം https://ml.wikipedia.org/wiki/Wedelia
കേരളത്തിൽ അങ്ങോളമിങ്ങോളം കാണുന്ന നിത്യ ഹരിത കള സസ്യമാണ് മഞ്ഞക്കയ്യുണ്യം .
മഞ്ഞ ഭൃങ്കരാജൻ, കടൽ കയ്യൊണി എന്ന പേരിലും കേരളത്തിൽ ഇവ പൊതുവെ അറിയപ്പെടുന്നുണ്ട്.
തമിഴ് എന്നതാണ് ഈ ചെടിയുടെ ശാസ്ത്രീയ നാമം.
തമിഴ്നാട്ടിൽ മഞ്ചൽ കരിസാലങ്കണ്ണി എന്ന പേരിൽ ഈ കാട്ടുചെടി അറിയപ്പെടുന്നു.
പീലാഭംഗഗാര എന്ന പേരിലാണ് ഹിന്ദിയിൽ ഇതിന്റ പേര്.
പീതഭൃങ്കരാജ എന്നപേരിലാണ് ഇവ സംസ്‌കൃതം ഭാഷയിൽ അറിയപ്പെടുന്നത്.
വയിലും ഇന്ത്യയിലും ത്തു നിന്നു എത്തിയതാണിത് എന്യി  എങ്കിലും ഏഷ്യയിൽ ഇവ തനത് ചെടിപോലെയാണ് കരുതിവരുന്നത്ഇവയെ കണക്കാക്കുന്നു കടുന്നു.
ഇന്ത്യയിലെ ഒട്ടുമിക്ക സംസ്ഥാനങ്ങളിലും ഇത് കൃഷി ചെയ്യുകയോ വ്യാപകമായി വളരുന്ന ഒരു കാട്ടു ചെടിയായി പടർന്നു പന്തലിച്ചു നിൽക്കുകയോ ചെയ്യുന്നു.
ജലാംശം അധികമുള്ള പ്രദേശങ്ങളിൽ വ്യാപകമായി കാണുന്ന ഇവ ഒറ്റ വിള എടുക്കുന്ന നെൽവയലുകൾ, പുരയിടങ്ങൾ എന്നിവിടങ്ങളിൽ അധികമായി കാണുന്നു.
അടക്കാ തോട്ടങ്ങളിൽ പരന്നു വളരുന്നതിനാൽ പറിച്ച മുഴുവൻ അടക്കയും പെറുക്കി എടുക്കാൻ സാധിക്കുന്നില്ല.
കന്നുകാലികൾ അധികമായി ഇതു തിന്നാൽ വയറിളക്കം ഉണ്ടാകുന്നു എന്നു ക്ഷീര കർഷകരും പറയുന്നു.
മഞ്ഞ പൂക്കളോടെ കൂട്ടമായി വളരുന്ന ഇതു കണ്ണിനു ഇമ്പം നൽകുന്നു.
പക്ഷെ നശിപ്പിക്കാൻ ആകുന്നില്ല.
ഇതു വേരു പിടിച്ച സ്ഥലങ്ങളിൽ മറ്റുള്ളവ വളരാൻ പ്രയാസം.
കാർഷിക ശാസ്ത്രജ്ഞർ നിയന്ത്രണ മാർഗങ്ങൾ അന്വേഷിച്ചു തുടങ്ങിയിട്ടുണ്ട്.
അവലംബം ↑ 1 2 ↑ പുറം കണ്ണികൾ USDA PLANTS Profile
മഞ്ഞക്കാഞ്ചി മരംകൊത്തി ഇംഗ്ലീഷ് വിലാസം https://ml.wikipedia.org/wiki/Streak-throated_Woodpecker
ഇന്ത്യൻ ഉപഭൂഖണ്ഡത്തിൽ കാണപ്പെടുന്ന ഒരു മരംകൊത്തിയാണ് മഞ്ഞക്കാഞ്ചി മരംകൊത്തി - Streak-throated Woodpecker (ശാസ്ത്രീയ നാമം : Picus xanthopygaeus ) scaly bellied green woodpecker എന്ന് കേരളത്തിലെ പക്ഷികൾ എന്ന ഇന്ദുചൂഡന്റെ പുസ്തകത്തിൽ പറയുന്നു.
പച്ച കലർന്ന  മഞ്ഞനിറം.
കഴുത്തിൽ കറുത്ത വരകൾ.
അടിവശത്ത് ചിതമ്പൽ പോലെ അടയാളം.
കണ്ണിനു മുകളിൽ വെളുത്ത വര.
അതിനു മുകളിൽ കറുത്ത വര.
കവിളിൽ കറുത്ത വര.
പൂവന് നെറ്റിയും ശിഖയും തലയും ചുവപ്പ്.
പിടയുടെ തലയും ശിഖയും കറുത്തത്.
വാൽ കറുപ്പ് ചിത്രശാല അവലംബം കേരളത്തിലെ പക്ഷികൾ - ഇന്ദുചൂഡൻ, കേരള സാഹിത്യ അക്കാദമി Birds of periyar – ആർ. സുഗതൻ, കേരള വനം-വന്യജീവി വകുപ്പ് Birds of Kerala - ഡീ.
സി. ബുക്സ് ↑ {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) ↑ ↑ ↑ {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help ) Picus xanthopygaeus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
മഞ്ഞക്കാലി പച്ചപ്രാവ് ഇംഗ്ലീഷ് വിലാസം https://ml.wikipedia.org/wiki/Yellow-footed_Green_Pigeon
മഹാരാഷ്ട്ര യുടെ സംസ്ഥാന പക്ഷിയാണ് മഞ്ഞക്കാലി പച്ചപ്രാവ് .
വന പ്രദേശങ്ങളിൽ സാധാരണ കണ്ടു വരുന്ന ഇവയ്ക്ക് കാഴ്ചയിൽ പ്രാവി നോട് സാദൃശ്യമുണ്ട്.
പച്ച കലർന്ന മഞ്ഞയും തവിട്ടു നിറവുമാണ് ഇവയുടെ ചിറകുകൾക്ക്.
നല്ല കട്ടിയുള്ള ചുണ്ടും പ്രത്യേകതരം കാലുകളുമുണ്ട്.
കാലിന്റെ ഭാഗത്ത് വെളുപ്പും കറുപ്പും കലർന്ന നിറമാണ്.
ആലിൻപഴമാണ് ഇവയുടെ ഭക്ഷണം.
കേരളത്തിലുമെത്താറുണ്ട്.
അവലംബം ↑ {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) ↑ ↑ ↑ Yellow-footed green pigeon to remain Maharashtra state bird.
GovernanceNow.com June 28, 2011.
↑ Rebello, S. Yellow-footed green pigeon retains the state bird tag.
Archived 2014-05-27 at the Wayback Machine .
Hindustan Times June 29, 2011.
മഞ്ഞക്കരു ഒരു കോഴി മുട്ടയിലെമഞ്ഞക്കരു
മഞ്ഞക്കരു ( വിറ്റെല്ലസ് എന്നും അറിയപ്പെടുന്നു) എന്നത് മുട്ടയിടുന്ന ജീവികളുടെ മുട്ടയിൽ കാണപ്പെടുന്ന പോഷകങ്ങൾ വഹിക്കുന്ന ഭാഗമാണ്.
ഭ്രൂണത്തിന്റെ വികാസത്തിന് ആവശ്യമായ ആഹാരം പ്രദാനം ചെയ്യുക എന്നതാണ് ഇതിന്റെ ധർമ്മം.
ചില തരം മുട്ടകളിൽ മഞ്ഞക്കരു അടങ്ങിയിട്ടുണ്ടായിരിക്കില്ല, ഉദാഹരണത്തിന് ഭക്ഷണലഭ്യത ആവശ്യത്തിനുള്ള സാഹചര്യങ്ങളിലോ (അതായത് ഒരു  ഹോസ്റ്റിന്റെ ശരീരത്തിൽ വസിക്കുന്ന പാരാസിറ്റോയിഡ് പോലുള്ളവയിൽ) അല്ലെങ്കിൽ മാതാപിതാക്കളുടെ ശരീരത്തിനുള്ളിൽ വികസിക്കുന്ന ഭ്രൂണത്തിന് പ്ളാസന്റയിലൂടെ ആഹാരം ലഭിക്കുന്ന സാഹചര്യത്തിലും ഈ പ്രത്യേകത കാണാൻ സാധിക്കും.